Vagyonokért kelhet el Gauguin festménye | Euronews
Paul Gauguin egyik Tahitin festett képét árverezik el Párizsban az év végén. A hibiszkuszfa című alkotást a francia impresszionista festő 1887-ben festette, és egy kilenc darabból álló sorozat utolsó műve, amely még magánkézben van. A kikiáltási árát 5 és 7 millió euró körülire becsülik, ami forintban számolva 1,6 és 2,3 milliárd közé esik.
Ez nyilván egy hatalmas összeg, de a jelenlegi piaci körülmények között viszonylag ésszerű, mert jelenleg nagyon erős a jelentősebb műalkotások, műkincsek iránti kereslet. Gauguin Tahitin töltött korszakáról kevés található a piacon, az utolsót két évvel ezelőtt kínálták eladásra " - nyilatkozta annak a párizsi aukciósháznak az igazgatója, amelyik a licitet rendezi december 3-án.
A festmény Gauguin életében nem kelt el, egy műkereskedő leszármazottainál maradt egészen 1995-ig, amikor is a jelenlegi tulajdonosa megvette. Nem tudni, ki ő, de egyes források szerint Tahitiról származik.
A vászonra festett képen kék és zöld színek tobzódnak, csak a bal sarkában tűnik fel egy vörös folt. Közepén egy fa szerteágazó ágakkal, a háttérben egy lovas, a képet átszeli egy vízfolyás, az előtérben egy kék tollú madár áll.